København er en by med stor variasjon, der du kan nyte noe av verdens beste mat og bo luksuriøst på lekre hoteller. Flere restauranter i København har Michelin-stjerner for den som søker utsøkte retter. På den andre siden finner du hippe strøk som Nørrebro, der du kan henge på små, lokale puber og oppleve den urbane atmosfæren. I København dukker det stadig opp nye, kreative butikker, restauranter, barer og hoteller, så det lønner seg å finne ut hvilke steder man helst vil besøke før man reiser. Viktigst av alt er kanskje den avslappede og hyggelige atmosfæren i København. Det er vanskelig å ikke kose seg!